โครส อยากได้ โมดริช-เบล ร่วมทัพอินทรีเหล็ก
สำนักข่าวต่างประเทศ รายงานวันที่ 1 ธ.ค. ว่า โทนี โครส มิดฟิลด์ก้านยาวของทีมเรอัล มาดริด ยอมรับ อยากได้สองดาวเตะร่วมชายคา ซานติอาโก เบร์นาเบว อย่าง ลูกา โมดริช และ เกเรธ เบล ร่วมประสานงานกันในนามทีมชาติเยอรมนี เพื่อไล่ล่าความสำเร็จ,กองกลางวัย 26 ปีรายนี้ เพิ่งตัดสินใจจรดปากกาต่อสัญญากับราชันชุดขาวยาวออกไปจนถึงปี 2022 ถึงแม้ในช่วงที่ผ่านมา จะไม่ค่อยได้รับโอกาสลงสนามบ่อยครั้งนัก รวมถึงมีข่าวลือเรื่องการย้ายทีมอยู่ไม่ขาดสาย,และในระหว่างที่หยุดพักรักษาอาการบาดเจ็บเท้าขวา โครส ได้ตอบคำถามของคิกเกอร์ สื่อในบ้านเกิดว่า หากเป็นไปได้อยากเลือกเพื่อนร่วมสโมสรคนใด มาประสานงานด้วยกันในนามทีมชาติเยอรมนี,มันเป็นคำถามที่ดีนะ ผมก็ขอเลือก ลูกา โมดริช กับ เกเรธ เบล แล้วกัน เพราะการคู่กับ ลูกา คือสิ่งที่สนุกอย่างไม่น่าเชื่อ จากวันแรกที่พบกัน ทำให้เรามีความสัมพันธ์ที่ยอดเยี่ยม และมีความคิดคล้ายๆ กันอีกด้วย แต่สไตล์การเล่นค่อนข้างแตกต่าง จะช่วยให้เราสามารถเติมเต็มซึ่งกันและกันได้ ส่วน แกเร็ธ ด้วยความเร็วและเท้าซ้ายที่ทรงพลัง ทำให้มันกลายเป็นอาวุธพิเศษสำหรับเขาอย่างแท้จริง โครส เผย
โทนี โครส ยอมรับกับสื่อในบ้านเกิด หากเป็นไปได้อยากให้เพื่อนร่วมสโมสร ลูกา โมดริช และ เกเรธ เบล มาร่วมประสานงานกันในนามทีมชาติเยอรมนี
โทนี โครส,เกเรธ เบล,ลูกา โมดริช,เรอัล มาดริด,ทีมชาติเยอรมนี